**צעקה** הוא זיכיון סלאשר אמריקאי הכולל שישה סרטים, סדרת טלוויזיה, משחקי וידאו ומרצ'נדייז. את ארבעת הסרטים הראשונים ביים וס קרייבן, והסדרה נוצרה על ידי קווין ויליאמסון, שכתב את שני הסרטים הראשונים ואת הרביעי; את השלישי כתב ארן קרוגר. את הסרטים החמישי והשישי ביימו מאט בטינלי-אולפין וטיילר ג'ילט, וגיא בוסיק וג'יימס ונדרבילט שימשו ככותבי הסרט, אשר קווין ויליאמסון חוזר כמפיק בפועל. דימנשן פילמס הפיקה את ארבעת הסרטים הראשונים, וסרטי פרמאונט הפיצה את הסרטים החמישי והשישי. סדרת הסרטים גרפה עד היום למעלה מ־913 מיליון דולרים ברחבי העולם.

בחמשת הסרטים הראשונים כיכבו נב קמפבל, קורטני קוקס, דייוויד ארקט. קוקס היא השחקנית היחידה בצוות ששיחקה בכל ששת הסרטים. החל מהסרט החמישי, את הדמויות הראשיות מגלמים מליסה באררה, ג'נה אורטגה, ג'סמין סבוי בראון ומייסון גודינג.

צעקה (1996), צעקה 2, צעקה (2022) וצעקה 6 זכו לשבחים ולביקורות טובות מהמבקרים, אך צעקה 3, וצעקה 4 (סרטו האחרון של וס קרייבן) זכו לפחות הערכה, צעקה 4 קיבל ביקורות מעורבות שכן מבקרים רבים כינו את הסרט "חזרה" (עלילה שחוזרת על עצמה). כל הסרטים בסדרה הצליחו מבחינה מסחרית, צעקה 4 היה "מאכזב" מתגובות המבקרים אך הצליח בקופות.

הסרטים בסדרה
------------

| סרט | שנה | בימוי | עיר | מקום | דמויות ראשיות |
| --- | --- | --- | --- | --- | --- |
| שחקנים | דמויות |
| צעקה | 1996 | וס קרייבן | וודסבורו | בית ספר תיכון | נב קמפבל, קורטני קוקס, דייוויד ארקט, 
רוז מק׳גוון
ג'יימי קנדי | סידני פרסקוט, גייל וות'רס, דיואי ריילי, 
טייטום ריילי
רנדי מיקס |
| צעקה 2 | 1997 | קולג' |
| צעקה 3 | 2000 | הוליווד | סט "דקירה 3: חזרה לוודסבורו" | נב קמפבל, קורטני קוקס, דייוויד ארקט | סידני פרסקוט, גייל וות'רס, דיואי ריילי |
| צעקה 4 | 2011 | וודסבורו | בית ספר תיכון |
| צעקה | 2022 | מאט בטינלי-אולפין וטיילר ג'ילט | מליסה באררה, ג'נה אורטגה, מייסון גודינג, ג'סמין סבוי בראון | סמנתה קרפנטר, טרה קרפנטר, צ'אד מרטין-מיקס, מינדי מרטין-מיקס |
| צעקה 6 | 2023 | ניו יורק | קולג' |

### צעקה 1996

 ערך מורחב – **צעקה (סרט, 1996)**  

רוצח מסתורי עם מסכה בשם גוסטפייס עוקב אחר חבורת בני נוער בתיכון, וגורם בהלה בעיירה. שנה לאחר רצח אמה, סידני פרסקוט – נערה מתבגרת מאוימת ונתקפת על ידי גוסטפייס, שרומז לה חידות בנושא של סרטי אימה, כחלק ממשחק קטלני.

### צעקה 2 (1997)

 ערך מורחב – **צעקה 2**  

כעבור שנתיים, סידני פרסקוט לומדת בקולג' ומנסה להמשיך בחייה, עד שמתחיל מסע הרג חדש של גוסטפייס. בעזרת דיואי ריילי, גייל ות'רס ורנדי מיקס, חבריה של פרסקוט מהסרט הקודם, סידני חייבת לגלות מי עומד מאחורי המסכה, ככל שמספר הגופות עולה, רשימת החשודים יורדת.

### צעקה 3 (2000)

 ערך מורחב – **צעקה 3**  

כעבור שלוש שנים, סידני פרסקוט מצאה בית בדרום קליפורניה. שם היא חיה הרחק מהעיר, אך השקט שהיא התרגלה אליו מתערער שוב כאשר "גוסטפייס" חוזר בזמן צילומי הסרט "דקירה" 3 בהוליווד.

### צעקה 4 (2011)

 ערך מורחב – **צעקה 4**  

15 שנים לרציחות וודסבורו, סידני זה עתה סיימה לכתוב את ספרה, אשר חוזרת לוודסבורו לפרסם את ספרה. סידני פוגשת את חבריה אשר סייעו לה, אך פוגשת מחדש את גוסטפייס, שמנסה לשחזר את רציחות הסרט הראשון.

### צעקה (סרט, 2022)

 ערך מורחב – **צעקה (סרט, 2022)**  

25 שנים לרציחות וודסבורו, גוסטפייס חדש ומסתורי חוזר לעיירה ותוקף קבוצת בני נוער חדשה שבראשה התאומות למחצה סמנתה קרפנטר (בתו של בילי לומיס) וטרה קרפנטר, ומחזיר את סידני, גייל ודיואי להילחם בו חזרה.

### צעקה 6 (2023)

 ערך מורחב – **צעקה 6**  

שנה לאחר אירועי הסרט הקודם, ניצולי מסע הרציחות האחרון של גוסטפייס, מחליטים לעזוב את עיירת וודסבורו מאחור ולהתחיל פרק חדש בחייהם בניו יורק, אך גם שם גוסטפייס רודף אותם.

### עתיד

ב-21 בנובמבר 2023, פורסם כי מליסה באררה פוטרה מהקאסט של "צעקה 7". חברת ההפקה Spyglass Media Group סירבה בתחילה להגיב על פיטוריה, אך מאוחר יותר הבהירה כי הפוסטים האחרונים אותם פרסמה באררה התפרשו כאנטישמיים, מה שהוביל לפיטוריה. בהצהרה שפורסמה, נכתב כי ל-Spyglass יש מדיניות אפס סובלנות לאנטישמיות והסתה לשנאה בכל צורה שהיא, לרבות אזכורים כוזבים לרצח עם, טיהור אתני, עיוות שואה או דברי שנאה. הפוסטים של באררה באינסטגרם כללו האשמות נגד ישראל ב"רצח עם וטיהור אתני" ושיתוף תכנים ממגזין "Jewish Currents" על "עיוות של השואה כדי לחזק את תעשיית הנשק הישראלית". פוסטים אלו הוצגו בעקבות פיגועי הטרור של חמאס ב-7 באוקטובר ופעולותיה של ישראל בעזה לאחר מכן. יום לאחר מכן, פורסם כי ג'נה אורטגה התפטרה מהפרויקט עקב לוח הצילומים שלה לעונה השנייה של "ונסדיי". ההחלטה של אורטגה לעזוב את הפרויקט הייתה בתהליכים במשך חודשים, עוד לפני שהחלה שביתת אמני הטלוויזיה והרדיו. במרץ 2024, קמפבל אישרה בפרופיל האינסטגרם שלה את תסריט הסרט ואת החזרה שלה כסידני פרסקוט. בנוסף, נמסר כי המפיק והתסריטאי של סרטי "צעקה" הקודמים, קווין ויליאמסון, יביים את הסרט, וגיא בוסיק וג'יימס ונדרבילט כתסריטאים.

בטלוויזיה
---------

 ערך מורחב – **צעקה (סדרת טלוויזיה)**  

ב-יוני 2012 צעקה הייתה בשלבים הראשונים לפיתוח הסדרה, רשת "MTV" דיווחה זאת. סדרת הטלוויזיה ש-שודרה באופן שבועי המבוססת על סדרת סרטי "צעקה". ב--4 ביוני 2012 קרייבן היה בשיחות לגבי פרק הפיילוט. ב-אפריל 2013, MTV אישרה את תחילת הפקת הסדרה. באוגוסט 2014 הסדרה הכריזה על צוות השחקנים. במקור הסדרה הייתה אמורה לעלות ב-2014 אך עליית הסדרה נדחתה לקיץ 2015.

ב-12 באפריל 2015 שודר הטריילר הראשון לסדרה במהלך טקס פרסי הקולנוע של MTV, וכי הסדרה תעלה לשידור ב-30 ביוני 2015. תמונת קידום מכירות רשמית של המסכה המחודשת של הסדרה נחשפה מסכת ה"גוסטפייס", קרייבן יצר ועשה עיצוב חדש למסכה, מאוחר יותר קרייבן נטש את מסכת הנוסטפייס המקורית, היו דיונים בין שני המסכות, ובחרו במסכה החדשה.

ב-30 באוגוסט 2015 מת קרייבן מסרטן המוח.

תחילת העונה השנייה עלתה לשידור ב-30 במאי 2016. ב-14 באוקטובר 2016 "MTV" חידשה את סדרת הטלוויזיה לעונה שלישית בת שישה פרקים.

הופעות חוזרות
-------------

| דמויות | צעקה | צעקה 2 | צעקה 3 | צעקה 4 | צעקה | צעקה 6 |
| --- | --- | --- | --- | --- | --- | --- |
| 1996 | 1997 | 2000 | 2011 | 2022 | 2023 |
| גוסטפייס | רוג'ר ל. ג'קסון |
| סידני פרסקוט | נב קמפבל |  |
| גייל וות'רס | קורטני קוקס |
| דיואי ריילי | דייוויד ארקט | דייוויד ארקט |
| רנדי מיקס | ג'יימי קנדי | ג'יימי קנדי |  | ג'יימי קנדי |  |
| בילי לומיס | סקיט אולריץ' |  | סקיט אולריץ' |  | סקיט אולריץ' |
| קירבי ריד |  | היידן פנטייר | היידן פנטייר | היידן פנטייר |
| סמנתה קרפנטר |  | מליסה באררה |
| טרה קרפנטר |  | ג'נה אורטגה |
| צ'אד מיקס-מרטין |  | מייסון גודינג |
| מינדי מיקס-מרטין |  | ג'סמין סבוי בראון |
| ריצ'י קירש |  | ג'ק קווייד | ג'ק קווייד |
| קוטון ווירי | לייב שרייבר | לייב שרייבר |  |
| מרתה מיקס |  | הת'ר מטרזו |  | הת'ר מטרזו |  |
| ג'ודי היקס |  | מרלי שלטון |  |
| מורין פרסקוט | לין מקרי | לין מקרי |  |
| ניל פרסקוט | לורנס הכט |  | לורנס הכט |  |
| האנק לומיס | C.W. מורגן |  | C.W. מורגן |  |
| כתבת |  | ננסי אודל |  |

1. 1 2  קול בלבד.
2. 1 2 3 4 5  מופיע בתמונה בלבד.
3. 1 2 3 4 5 6 7 8 9  מופיע בהופעת קמע.
4. 1 2  מופיע בגרסה צעירה יותר של הדמות.
5. 1 2 3 4  מופיע בסרטון בלבד.

קישורים חיצוניים
----------------

ויקישיתוף מדיה וקבצים בנושא **צעקה** בוויקישיתוף
* צעקה, ברשת החברתית אקס (טוויטר)
* צעקה, ברשת החברתית אינסטגרם
* אתר הסרט (באנגלית)

הערות שוליים
------------

1. ↑  [ Scream 6 Will See Courteney Cox Break A Cool Horror Movie Record

Read More: ], Film
2. ↑  rotten tomatoes, "Scream - Franchise - Rotten Tomatoes", rotten tomatoes
3. ↑  MATTHEW PHELAN, How the Harvey Weinstein Scandal Changes the Way We Watch Scream 3, slate, ‏OCT 31, 20198:22 PM
4. ↑  Germain Lussier, I've Been Wrong About Scream 4 for 10 Years, GIZMODO, ‏April 8, 2021
5. ↑  Box Office History for Scream Movies, The numbers
6. ↑  Tatiana Siegel, Spyglass Says Melissa Barrera Was Fired From ‘Scream’ Due to Rhetoric That ‘Flagrantly Crosses the Line Into Hate Speech’ (EXCLUSIVE), Variety, ‏2023-11-22 (באנגלית אמריקאית)
7. ↑  Jordan Moreau, Jenna Ortega Exits ‘Scream 7’ Due to ‘Wednesday’ Season 2 Schedule, Variety, ‏2023-11-22 (באנגלית אמריקאית)
8. ↑  Kroll, Justin (March 12, 2024).
"Neve Campbell Announces She Is Back For New Scream Movie". Deadline Hollywood. Retrieved March 12, 2024.
9. ↑  Michael Ausiello, Exclusive: MTV Developing Scream TV Series, TVLine
10. ↑  KATHY SALES, Scream’s 10th episode, dedicated to Wes Craven’s memory, FREE DISTRICT